**Afrikansk varme i den europæiske vinter**

LIQUI MOLY præsenterer sin Erotikkalender 2020

**September 2019 – Den vækker udlængsel, LIQUI MOLY-erotikkalenderen for 2020. Optagelserne er denne gang fra Sydafrika. Nyt er også: Kalenderen har ikke tolv, men 24 motiver, så der kan blades om hver anden uge. „Optagelserne fra Afrika skal varme om hjertet, når vinteren holder sit indtog i Europa“, siger Ernst Prost, administrerende direktør for den tyske olie- og additivspecialist.**

LIQUI MOLY har allerede tidligere ikke nøjedes med tolv billeder, men lavet en årskalender, der gik over 13 eller 14 måneder. Men så omfangsrig som for 2020 har LIQUI MOLY-kalenderen endnu aldrig været.

Billederne er optaget i Sydafrika, i nærheden af Kruger-nationalparken. Og det tog en uge at få alle billederne i kassen. Allerede i 2016 blev fotografierne til kalenderen skudt i Sydafrika, men dengang i et værksted og et bilfirma. Nu er vi gået ud i naturen.

Ganske vist drejer det sig nu som før om en erotikkalender, men den er mere anstændig end i de tidligere år. „Optagelserne er smagfulde og æstetiske. Ikke billige, men heller ikke kunstlede og forskruede“, beskriver Ernst Prost motiverne. „For at give vores kunder lidt udlængsel.“

Oplaget på 160.000 eksemplarer går først og fremmest til forretningsvenner. Et par eksemplarer kan imidlertid også købes i [LIQUI MOLYs teamshop](http://www.liqui-moly-teamshop.de/en/Fan-Collection/Special-Offers/Girls-calendar/).

For dem der bedre kan lide lakeret blik end nøgen hud er der motorsport-kalenderen fra LIQUI MOLY. Den giver et indblik i oliespecialistens omfattende aktiviteter: Motorcykel, racerbil og truck, kørsler på racerbanen, uden for pisten og på vandet. Men motorsports-liebhaverne må nøjes med færre motiver: Deres kalender har, helt klassisk, tolv månedsblade.

*Info til redaktionen*

*Vi stiller gerne eksemplarer til rådighed til anmeldelser og udlodninger. Kontakt os venligst, hvis du er interesseret.*

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2018 en omsætning på EUR 544 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de